P R O C E S - V E R B A L

Încheiat astăzi 16.08.2022, în şedinţa ordinară a Consiliului Local al comunei Vădeni, județul Brăila la care participă un număr de unsprezece consilieri din totalul de treisprezece (absentează motivat dnele Dănăilă Liliana și Coman Mariana – sunt plecate în concediu de odihnă).

La şedinţă participă de drept dna Coman Stanca – primarul comunei și dra Mustaţă Lenuţa – secretarul general al comunei.

Secretarul general informează că mandatul de președinte de ședință al dnei Gheorghe Nica a ajuns la final și solicită propuneri pentru un nou președinte.

Dna Lupu Iordana propune pe dl Ciornei Dumitru pentru un mandat de 3 luni, propunere votată în unanimitate.

Dra Mustaţă Lenuţa supune aprobării procesul – verbal de la şedinţa anterioară.

Nefiind obiecţiuni, procesul – verbal este aprobat cu unanimitate de voturi.

Președintele de ședință prezintă ordinea de zi:

1.*Proiect de hotărâre* privind alegerea preşedintelui de şedinţă pentru lunile august – octombrie 2022*– inițiator primar;*

2.*Proiect de hotărâre* privind înființarea Serviciului specializat pentru gestionarea câinilor fără stăpân la nivelul comunei Vădeni, județul Brăila *– inițiator primar;*

3.*Proiect de hotărâre* privind aprobarea majorării taxei speciale de salubrizare începând cu luna septembrie 2022, la nivelul comunei Vădeni, județul Brăila *– inițiator primar;*

4. *Proiect de hotărâre* privind acordarea unui mandat special doamnei Primar Coman Stanca, în calitate de reprezentant de drept al Unității Administrativ-Teritoriale Comuna Vădeni, să voteze în Adunarea Generală a Asociației de Dezvoltare Intercomunitară Dunărea Brăila, aprobarea Strategiei de Tarifare a serviciilor publice de alimentare cu apă și de canalizare pentru perioada 2021 – 2025 în Aria Delegată Operatorului S.C. Compania de Utilități Publice Dunărea Brăila S.A. – actualizată – și a Actului Adițional nr.25 la Contractul de Delegare a Gestiunii nr.670 din 10.09.2009, cu modificările și completările ulterioare *– inițiator primar;*

5. *Proiect de hotărâre* privind aprobarea „ACTULUI ADIȚIONAL Nr. 25 privind modificarea punctului 4 al alin. (2) al Articolului 36 – Prețurile, Tarifele și Alte Surse de Venit – din Capitolul 1 – Sistemul Financiar – Titlul II – Sistemul Financiar și Sistemul Contabil – din Dispoziții Generale ale *Contractului de Delegare a Gestiunii nr. 670 din 10.09.2009, cu modificările și completările ulterioare* – în baza Strategiei de Tarifare a Serviciilor pentru perioada 2021–2025 – actualizată” *– inițiator primar;*

6. *Proiect de hotărâre* privind aprobarea cererii doamnei RADU ANDREEA și atribuirea în folosință gratuită a terenului situat în satul Vădeni, comuna Vădeni, lot nr.18 din PUD nr.187/2004, în suprafață de 300 mp, în vederea construirii unei locuințe proprietate personală *– inițiator primar;*

7*. Proiect de hotărâre* privind aprobarea cererii doamnei PANTELIE MARIANA și atribuirea în folosință gratuită a terenului situat în satul Vădeni, comuna Vădeni, lot nr. 21 din PUD nr.187/2004, în suprafață de 300 mp, în vederea construirii unei locuințe proprietate personală *– inițiator primar;*

8. *Proiect de hotărâre* privind aprobarea cererii doamnei GHEORGHE NICOLETAși atribuirea în folosință gratuită a terenului situat în satul Vădeni, comuna Vădeni, lot nr.15 din PUD nr.187/2004, în suprafață de 300 mp, în vederea construirii unei locuințe proprietate personală *– inițiator primar;*

9. *Alte probleme.*

 Preşedintele de şedinţă supune la vot ordinea de zi, care se aprobă în unanimitate de voturi.

 Se trece la **punctul doi** din ordinea de zi (punctul unu – alegerea președintelui de ședință – a fost realizat): *Proiect de hotărâre* privind înființarea Serviciului specializat pentru gestionarea câinilor fără stăpân la nivelul comunei Vădeni, județul Brăila *– inițiator primar.*

Preşedintele de şedinţă prezintă proiectul de hotărâre cu materialele anexate și invită la dezbateri.

-dl Ciornei Dumitru – consilier local – cine plătește pentru acest serviciu?

-dna primar – sunt mari probleme cu gestionarea câinilor fără stăpân. Într-o comună din județ, Primăria se judecă pentru că Curtea de Conturi i-a imputat o sumă considerabilă deoarece a plătit din bugetul local pentru gestionarea situației câinilor fără stăpân, ci nu prin instituirea unei taxe speciale populației.

Problema cea mai mare este că pe raza județului nostru nu există adăposturi pentru câini și nu putem respecta prevederea legală de a delega gestiunea acestui serviciu doar unui operator de pe raza județului.

Zilele următoare, la întâlnirea primarilor în cadrul ACoR Brăila, se va face un memorandum din partea ACoR de modificare a prevederilor legale, în sensul de a putea încheia contracte și cu operatori din alte județe.

Să vedem ce facem și cu acțiunea de sterilizare a câinilor.

-dna Avârvărei Elena – consilier local – la Pietroiu, au fost lipite afișe că se vor steriliza câinii, dar nu a mai venit nimeni.

-dna primar – vin ONG -uri, pun afișe, fac poze, apoi nu mai continua acțiunea.

 Nu mai sunt dezbateri şi se supune la vot proiectul care se aprobă cu unanimitate de voturi.

 Se trece la **punctul trei** din ordinea de zi: *Proiect de hotărâre* privind aprobarea majorării taxei speciale de salubrizare începând cu luna septembrie 2022, la nivelul comunei Vădeni, județul Brăila *– inițiator primar.*

Preşedintele de şedinţă prezintă proiectul de hotărâre cu materialele anexate și invită la dezbateri.

-dl Mărăndoiu Ionel – consilier local – sunt mari taxele, dar dacă așa a ieșit din calculi, nu avem cum altfel să le aprobăm.

-dna primar – se și scoate gunoi menajer foarte mult. Anul acesta deja s-au adunat 500 to din comună care am mers la Depozitul de gunoi. E foarte mult, dar se cântărește când se predă.

-dl Burducea Ștefan – consilier local – într-adevăr, săptămânal se adună cantități foarte mari. Asta ridică și costurile mult, pe lângă scumpirea combustibilului și a celorlate componente care alcătuiesc prețul final al operatorului.

-dna Lupu Iordana – consilier local – încă este aruncat mult gunoi menajer pe câmp, amestecat cu cel de grajd, mai puțin în sat. De ce nu scot gunoiul menajer la poartă pentru ridicare, e de neînțeles.

-dna Avârvărei Elena – consilier local - n-am putea stabili 10 lei/persoană? 12 lei e mult. Să stabilim o creștere progresivă până la finalul anului.

-dna primar – așa reiese din fișa de calcul. Nu putem aștepta, nu avem cum să plătim operatorul. Nu e voința noastră, dacă s-au scumpit toate, nu mai facem față cu taxele actuale.

De la 01.01.2023 se va colecta gunoiul la nivelul județului în sistem centralizat și s-ar putea ca taxa să fie mult mai mare.

-dl Crăciun Ștefan – consilier local – pentru persoanele juridice este foarte mare taxa de 80 lei. Nu se scoate atât gunoi. Activități economice nu mai merg bine deloc, taxa este mare și nu se justifică.

-dl Tudorică Iulian – consilier local – să mergeți cu mașina de gunoi să vedeți cât de mult gunoi se colectează.

-dna Avârvărei Elena – consilier local – noi nu aruncăm nimic la gunoi, îl reciclăm în gospodărie. Alții de unde scot atâta gunoi? Ce poate arunca omul de se ajunge la astfel de cantități? Trebuie să fie cântărit gunoiul la poartă. De ce să plătim noi pentru cei care scot cantități foarte mari?

-dl Mărăndoiu Ionel – consilier local – dacă cântărim, omul scoate o cantitate mică și diferența ajunge pe câmp aruncată.

-dl Cenca Petrică – viceprimar – nu putem să la cântărim gunoiul, se scoate foarte mult. Cine să meargă să cântărească gunoiul la poarta omului, cu ce aparate?

-dl Manea Fănel – consilier local – se ridică mult gunoi de la familiile cu mulți copii, familii care de multe ori nu au resurse financiare. De unde vor plăti atâția bani?

-dl Crăciun Ștefan – consilier local – la fel sunt bătrâni cu pensii mici. De unde vor plăti? Se vor supăra toți pentru că ne-au votat și noi creștem prețurile.

-dl Tudorică Iulian – consilier local – dacă nu aprobăm, nu mai putem plăti operatorul și ramânem cu gunoiul în curte. Sau va fi aruncat peste tot în comună.

-dna Axente Florica – consilier local – pentru persoanele fizice s-a propus o majorare de 30% a taxei, iar pentru cele juridice de 60%. De ce? Care este logica? Propun să se stabilească o majorare tot de 30% și pentru persoanele juridice, respectiv 65 lei/lună/persoane juridice și 12 lei/lună/personae fizice.

-dl Tudorică Iulian – consilier local – dacă votăm cu 65 lei, ne încadrăm în cheltuieli? Toată lumea are cheltuieli și greutăți, dar nu putem rămâne cu gunoiul neridicat.

 Nu mai sunt dezbateri şi se supune la vot proiectul inițial care nu întrunește nici un vot.

 Se supune la vot propunerea dnei Axente Florica care se aprobă cu unanimitate de voturi.

 Se trece la **punctul patru** din ordinea de zi: *Proiect de hotărâre* privind acordarea unui mandat special doamnei Primar Coman Stanca, în calitate de reprezentant de drept al Unității Administrativ-Teritoriale Comuna Vădeni, să voteze în Adunarea Generală a Asociației de Dezvoltare Intercomunitară Dunărea Brăila, aprobarea Strategiei de Tarifare a serviciilor publice de alimentare cu apă și de canalizare pentru perioada 2021 – 2025 în Aria Delegată Operatorului S.C. Compania de Utilități Publice Dunărea Brăila S.A. – actualizată – și a Actului Adițional nr.25 la Contractul de Delegare a Gestiunii nr.670 din 10.09.2009, cu modificările și completările ulterioare *– inițiator primar.*

 Preşedintele de şedinţă prezintă proiectul de hotărâre și dă cuvântul dnei secretar general care expune raportul de specialitate.

 Nu sunt dezbateri şi se supune la vot proiectul care se aprobă cu unanimitate de voturi.

 Se trece la **punctul cinci** din ordinea de zi: *Proiect de hotărâre* privind *Proiect de hotărâre* privind aprobarea „ACTULUI ADIȚIONAL Nr. 25 privind modificarea punctului 4 al alin. (2) al Articolului 36 – Prețurile, Tarifele și Alte Surse de Venit – din Capitolul 1 – Sistemul Financiar – Titlul II – Sistemul Financiar și Sistemul Contabil – din Dispoziții Generale ale *Contractului de Delegare a Gestiunii nr. 670 din 10.09.2009, cu modificările și completările ulterioare* – în baza Strategiei de Tarifare a Serviciilor pentru perioada 2021–2025 – actualizată” *– inițiator primar.*

 Preşedintele de şedinţă prezintă proiectul de hotărâre și dă cuvântul dnei secretar general care expune raportul de specialitate.

 Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul șase** din ordinea de zi: *Proiect de hotărâre* privind aprobarea cererii doamnei RADU ANDREEA și atribuirea în folosință gratuită a terenului situat în satul Vădeni, comuna Vădeni, lot nr.18 din PUD nr.187/2004, în suprafață de 300 mp, în vederea construirii unei locuințe proprietate personală *– inițiator primar.*

Preşedintele de şedinţă prezintă proiectul de hotărâre și dă cuvântul drei Mustață Lenuța care prezintă raportul compartimentului de specialitate.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul șapte** din ordinea de zi: *Proiect de hotărâre* privind aprobarea cererii doamnei PANTELIE MARIANA și atribuirea în folosință gratuită a terenului situat în satul Vădeni, comuna Vădeni, lot nr. 21 din PUD nr.187/2004, în suprafață de 300 mp, în vederea construirii unei locuințe proprietate personală *– inițiator primar.*

Preşedintele de şedinţă prezintă proiectul de hotărâre și dă cuvântul drei Mustață Lenuța care prezintă raportul compartimentului de specialitate.

Nu sunt dezbateri şi se supune la vot proiectul care se aprobă cu unanimitate de voturi.

Se trece la **punctul opt** din ordinea de zi: *Proiect de hotărâre* privind aprobarea cererii doamnei GHEORGHE NICOLETAși atribuirea în folosință gratuită a terenului situat în satul Vădeni, comuna Vădeni, lot nr.15 din PUD nr.187/2004, în suprafață de 300 mp, în vederea construirii unei locuințe proprietate personală *– inițiator primar.*

Preşedintele de şedinţă prezintă proiectul de hotărâre și dă cuvântul drei Mustață Lenuța care prezintă raportul compartimentului de specialitate.

Nu sunt dezbateri şi se supune la vot proiectul care se aprobă cu unanimitate de voturi.

 Se trece la **punctul nouă** din ordinea de zi: *Alte probleme.*

 Nu sunt alte probleme şi dl Ciornei Dumitru, preşedintele de şedinţă, declară încheiate lucrările şedinţei.

 Drept pentru care s-a întocmit prezentul proces-verbal.

 PREŞEDINTE DE ŞEDINȚĂ, SECRETAR GENERAL,

 Dumitru CIORNEI Lenuța MUSTAȚĂ